**ЗАПОВЕД**

**№ РД-10-165**

**София, 06.08.2025 г.**

На основание чл. 16, ал. 2 и чл. 19, ал. 1 от Закона за държавната собственост (ЗДС), чл. 13, ал. 1 и 2, чл. 41, ал. 2 и чл. 43 от Правилника за прилагане на Закона за държавната собственост (ПП на ЗДС), чл. 5 и чл. 24 от Вътрешни правила за организиране и провеждане на търгове за отдаване под наем на имот - публична държавна собственост, предоставен за ползване и управление на ДА ДРВВЗ (ВП), във връзка с писмо с вх. № 2836/31.07.2025г. на директора на ТД ДР Варна,

**НАРЕЖДАМ:**

1. С оглед доброто стопанисване и възможност за набиране на приходи, обявявам провеждане на търг с тайно наддаване на следните площи: част от подпокривно пространство със застроена площ - 7,5 кв.м. и част от покривното пространство - 39,60 кв.м., находящи се в сграда за съхранение на зърно/силоз 1/ с идентификатор № 14711.501.2117.65 в зърнобаза Генерал Тошево, гр. Генерал Тошево, обл. Добрич, ул. „Велико Маринов“ №6, представляващ поземлен имот №14711.501.2117 по кадастралната карта и кадастралните регистри на гр. Генерал Тошево, общ. Генерал Тошево, обл. Добрич, одобрени със Заповед №РД-18-08-06/22.07.2009г. на Началника на СГКК-Добрич. Последно изменение на кадастралната карта и кадастралните регистри засягащо поземления имот е от 24.08.2016г. за инсталиране и експлоатация на съоръжения с цел предоставяне на далекосъобщителни услуги.

2. **Срок за отдаване под наем** - 10 години.

3. Първоначална месечна **наемна цена** -1 114.00 лв/месечно без ДДС/569.58 евро/месечно без ДДС.

4. Търгът да се проведе на **24.09.2025г.** от **11:30 часа в ЗБ Генерал Тошево** към ТД ДР гр. Варна, гр. Генерал Тошево, ул. В. Маринов №6. Писмени заявления за участие в търга се подават **в деловодството на ТД ”Държавен резерв” – Варна**, с адрес: гр. Варна, ул. ”София” № 28 **до 16:30ч. на 23.09.2025г.**

5. Размерът на **депозита за участие** е в размер на 55.70 (петдесет и пет лева и седемдесет ст.) лв. /28.47 (двадесет и осем евро и четиридесет и седем цента) евро. Депозитът да се внесе по сметка в ЦКБ, клон Варна BG46CECB9790 33F2 2208 00, BIC KOD:CECB BG SF **в срок до 23.09.2025г.**

6. Депозитът се връща на кандидатите по посочена от тях банкова сметка в 3 – дневен срок от издаване на заповедта за определяне на наемател.

7. Тръжната документация да се обяви на интернет страницата на ДА ДРВВЗ https://www.statereserve.bg/bg/, ведно с обявата за търга, най-малко 30 дни преди крайния срок за подаване на заявленията за участие.

8. Огледът може да бъде извършен всеки работен ден от 10:00 до 16:00 часа в ЗБ Генерал Тошево **до 23.09.2025г.**, при спазване на изискванията за сигурност и пропускателния режим в базата. Право на оглед има само кандидат, който е депозирал в ТД Държавен резерв гр. Варна, три дни предварително, писмено заявление за извършване на оглед. Огледът ще се извършва след съгласуване с териториалната дирекция.

9. Служителят по сигурността на информацията към ТД ДР гр. Варна да организира провеждане на огледите при спазване на изискванията на пропусквателния режим на ДА ДРВВЗ.

10. В търга могат да участват както юридически, така и физически лица. Не може да участва лице, което:

- е в производство по ликвидация;

- е в открито производство по несъстоятелност, или е сключило извънсъдебно споразумение с кредиторите си по смисъла на чл.740 от Търговския закон, включително когато неговата дейност е под разпореждане на съда, или кандидатът е преустановил дейността си;

- има задължения по смисъла на чл.162, ал.2, т.1 от Данъчно-осигурителния процесуален кодекс към държавата и/или към общини, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социално осигуряване;

- има непогасени задължения към ДА ДРВВЗ;

- тези обстоятелства се удостоверяват от кандидатите с декларация по образеца от тръжната документация. Физическите лица не декларират първите две обстоятелства.

- краен срок за подаване на заявление за участие в търга - 1630 часа на 29.07.2025г.

- кандидатите декларират съгласието си с условията на договора за наем с декларация, налична в тръжната документация.

11. Утвърждавам следната тръжна документация:

- Заявление за участие /образец/;

- Ценово предложение /образец/;

- Проект на договор за наем /образец/;

- Заповед за търг /със състава на комисията/;

- Акт за държавна собственост № 5454/21.07.2016г;

- Скица на поземлен имот № 15-581907-07.06.2024г.;

- Обява.

12. Документите за участие в търга се подават в непрозрачен запечатан плик с формат А 4, с отбелязано названието на обекта, адрес за кореспонденция и телефон. Офертата с наименование на обекта, предлаганата цена и срок на валидност се подава в отделен запечатан непрозрачен плик с надпис „Предлагана цена“, поставен в плика с документите за участие в търга.

13. Към офертата се прилагат следните заверени с подпис и печат, подредени и номерирани, документи:

13.1. Заявление за участие в търга, адресирано до ТД ДР гр. Варна,

13.2. Идентификационни данни /по приложен образец/;

13.3. Декларация за липса на обстоятелства /по приложен образец/;

13.4. Декларация за свързани лица /по приложен образец/;

13.5. Декларация за извършен оглед на имота /по приложен образец/;

13.6. Декларация за приемане на условията в проекта на договора за наем /по приложен образец/;

13.7. Удостоверение от отдел „Местни данъци и такси” към общинските служби по месторегистрация, че няма данъчни задължения /копие/;

13.8. Копие от документа за внесен депозит за участие;

13.9. Декларация за съгласие за обработка на лични данни /образец/;

13.10. Нотариално заверено пълномощно за лицето, подписало заявлението за участие и заверило документите, когато същото е различно от посоченото за представляващ търговеца или физическото лице /при необходимост/;

13.11. Ценово предложение /в отделен, запечатан плик/.

14. Условия за ползване на складовете и помещенията:

14.1. Наемателят се задължава да подпише приемо - предавателен протокол при предаване на наетия имот от Наемодателя, както и при предаване на имота след прекратяване на договора;

14.2. Наемателят няма право да извършва преустройства и подобрения без предварителното писмено съгласие на Наемодателя;

14.3. Наемателят се задължава да поддържа имота в добро състояние, като текущата поддръжка и ремонтът на повредите, възникнали във връзка с ползването са изцяло за негова сметка;

14.4. Наемателят се задължава да не преотстъпва ползването на наетите помещения на трети лица, включително чрез договори за пренаемане, съвместна дейност или други подобни;

14.5. Наемателят поема за своя сметка, отделно от наемната цена, всички разходи за ел. енергия, която се заплаща до 10 –то число на месеца, следващ отчетния период срещу издадена фактура на базата на двустранно подписан протокол, отразяващ показанията за консумираната ел. енергия по монтирания пасантен електромер по банкова сметка на ТД ДР гр. Варна;

14.6. Наемателят няма право да извършва в наетите складове и помещения дейност, различаваща се от определената в т. 1.

15. Търгът да се проведе от комисия в състав:

**……………………………………………………**

16. Комисията по т. 15 да организира и проведе търга, съобразно изискванията на чл. 51 - чл. 54 от ПП на ЗДС и раздел III, глава II от Вътрешни правила за организиране и провеждане на търгове за отдаване под наем на имоти – публична държавна собственост, предоставени за ползване и управление на ДА ДРВВЗ, при следната процедура:

16.1. Председателят на комисията или упълномощен от него член открива търга и запознава присъстващите /явилите се лица, официално представляващи кандидатите или техни нотариално упълномощени представители / с условията за участие в търга;

16.2. Председателят на комисията или членът юрист проверява документите за самоличност на участниците в търга, пълномощните и документите за внесен депозит. Пълномощните на кандидатите, подали заявление за участие, се явяват и легитимират пред комисията чрез представяне на документ за самоличност и пълномощно от законния представител на кандидата.

16.3. Председателят на комисията оповестява броя и отваря заявленията за участие по поредността на постъпването им, като при отварянето се проверява за наличие на заявление и необходимите документи към него и на малък запечатан непрозрачен плик, обозначен „предлагана цена“.

16.4. Пликовете с ценовите предложения се подписват най-малко от трима членове на комисията, след което председателят на комисията оповестява часът за отварянето им и представителите на кандидата напускат залата. След отварянето на големия плик комисията извършва повторна проверка относно редовността на представените към заявлението документи и в случай че се установи, че някой кандидат не отговаря на условията на тръжната процедура, той се отстранява от по-нататъшно участие и малкия плик с ценовото предложение не се отваря.

16.5.В предварително оповестения час, в присъствието на явилите се лица, официално представляващи кандидатите или техни нотариално упълномощени представители, се отварят малките пликове на допуснатите участници с надпис „предложена цена“ и оферираните цени се оповестяват гласно от председателят на комисията.

16.6. За спечелил търгът се обявява кандидатът предложил най-висока цена;

16.7. В случай че двама или повече кандидати са предложили еднаква най-висока цена, председателят на комисията обявява резултата, вписва го в протокола и определя срок за провеждането на явен търг между тези кандидати.

16.8. Председателят на комисията уведомява писмено или по факс участниците, предложили еднаква най-висока цена, за деня и часа за провеждането на явния търг.

17. В 3-дневен срок след приключване на тръжната процедура председателят на комисията да представи в ДА ДРВЗЗ протокола с резултатите от проведения търг, заедно с проект на заповед за определяне на наемателя, наемната цена, условията за плащането й и мотиви за отстранените от участие в търга кандидати.

18. В 7-дневен срок от датата на провеждането на търга председателят на ДА ДРВВЗ издава заповед за определяне на наемателя, наемна цена и условия за плащане. Заповедта се съобщава на участниците в търга по реда на Административнопроцесуалния кодекс, които могат да я обжалват в 14-дневен срок от получаване на съобщението за издаването й.

19. След влизане в сила на заповедта на председателя на Агенцията за резултатите от търга се сключва договор за наем със спечелилия кандидат.

20. Преди подписване на договора, определеният за наемател е длъжен да внесе гаранционен депозит в размер на два месечни наема по сметка на ДА ДРВВЗ.

21. Обявата за търга да се публикува в два национални ежедневника, както и на интернет страницата на агенцията <http://statereserve.bg/>.

22. В 3-дневен срок, считано от дата на издаване, извлечение от заповедта (без състава на комисията) да се постави на видно място в сградата на ЦУ на ДА ДРВЗЗ, в административната сграда на ТД ДР гр. Варна и в общината по местонахождение на имота.

Възлагам на председателя на комисията цялостната организация за провеждане на тръжната процедура.

Контролът по изпълнение на заповедта възлагам на директора на ТД ДР гр. Варна.

Заповедта да се връчи на членовете на комисията за сведение и изпълнение.

**АСЕН АСЕНОВ………….П…………**

*Председател на Държавна агенция*

*”Държавен резерв и военновременни запаси”*